Džemas (sala)

Džemas () – maža negyvenama koralinė sala Ramiajame vandenyne, Maršalo Salose, Ratako salų grandinės centrinėje dalyje. Sala yra 42 km į pietvakarius nuo Ailuko, 35 km į šiaurės rytus nuo Likiepo.

Salelė 0,6 km ilgio, 0,4 km pločio, 1 m aukščio. Į rytus nuo jos driekiasi neilgas rifas. Plotas – 0,16 km². Dengiama palmių ir krūmynų.

Salą 1565 m. pastebėjo Migelio Lopeso de Legaspio ekspedicija ir pavadino Los Pajaros („Paukščių sala“).

Maršalo Salų salos